คือเมื่อคืนเรามีเพศสัมพันธ์กัน... อยากทราบว่าจะต้องเริ่มกินยาคุมแบบรายเดือนในช่วงไหน หยุดกินมาหลายเดือนแล้วล่าสุดพึ่งเป็นประจำเดือนอาทิตย์ที่ผ่านมาและหายแล้ว...คือเดือนนี่พึ่งกินยาคุมฉุกเฉินไปค่ะและอยากกินแบบรายเดือนต้องเริ่มกินตอนไหนค่ะ🙏
สวัสดีค่ะ ยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้แนะนำให้ใช้ยาคุมกำเนิดแบบแผงรายเดือนจะดีกว่าการใช้ยาคุมฉุกเฉินซึ่งมีประสิทธิภาพต่ำกว่า และก่อให้เกิดผลข้างเคียงเช่นเลือดออกผิดปกติทางช่องคลอดหรือประจำเดือนคลาดเคลื่อนได้มากค่ะ